**Tájékoztató**

**2024. június 23.-án tartandó testületi ülésének**

**4. napirendi pontjában szereplő alábbi tárgykörben:**

Középtávra szóló integrált településfejlesztési stratégia végrehajtásáról szóló beszámoló megtárgyalása és elfogadása

Helyi építési szabályzat felülvizsgálata

Középtávra szóló integrált településfejlesztési stratégia felülvizsgálata

A településszerkezeti terv felülvizsgálata

Településkép védelméről szóló rendelet felülvizsgálata

Fenti napirendi pontokkal kapcsolatban tájékoztatom a Tisztelt Képviselő-testületet, hogy ugyanezen napirendről 2022-ben a képviselő-testület az alábbi határozatot hozta, mely végrehajtásra került:

*„A Képviselő-testülete a településrendezési eszközök felülvizsgálatának megindításáról szóló tájékoztatót tudomásul veszi.*

*Egyben felhatalmazza a jegyzőt, hogy a településrendezési eszközök felölvizsgálatának elkészítésére árajánlatokat kérjen egy eljárásban Ináncs, Csobád, Hernádszentandrás Önkormányzatok vonatkozásában.”*

A településrendezési eszközök elkészítésére

Ináncs esetében 5.100.000 Ft + Áfa

Csobád esetében 4.700.000 Ft +Áfa

Hernádszentandrás esetében 4.700.000 Ft +Áfa

árajánlatot kaptunk az Uru Plan Bt-től 2022-ben.

2023-ban a képviselő-testület határozathozatal nélkül tudomásul vette, elfogadta a napirendi ponttal kapcsolatban írt tájékoztatómat, miszerint a főépítész úr javaslatát elfogadva, nem szükséges újabb árajánlat bekérése, a jogszabályi környezet folyamatos változása miatt, az építésügyi törvény teljes átdolgozása miatt, mely érinteni fogja e tárgykört és a határidőket is.

2024. május 13-án megjelent az egyes ingatlan-nyilvántartási tárgyú és kapcsolódó törvények módosításáról szóló 2024. évi XXVII. törvény , mely az alábbiakról rendelekezett:

*(8) Azon településeknek, amelyek a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: korábbi R.) tartalmi követelményei alapján készítettek településfejlesztési koncepciót, integrált településfejlesztési stratégiát és településrendezési eszközöket – vagy egyáltalán nem készítettek a korábbi R. tartalmi követelményeinek megfelelő tervet –, az új településfejlesztési tervüket és településrendezési tervüket legkésőbb 2027. július 1-jéig hatályba kell léptetniük.*

 *(9) A 2012. augusztus 6-án hatályos szabályoknak megfelelő településfejlesztési koncepció, integrált településfejlesztési stratégia és településrendezési eszköz módosítására 2027. június 30-ig van lehetőség. A korábbi R. tartalmi követelményeinek megfelelő településfejlesztési koncepció, integrált településfejlesztési stratégia és településrendezési eszköz elfogadására és módosítására 2027. június 30-ig van lehetőség. „*

Főépítész úr időközben felmondta az Ináncsi Közös Önkormányzati Hivatalhoz tartozó Ináncs, Csobád, Hernádszentandrás Községek Önkormányzatai vonatkozásában a települési főépítészi feladatok ellátására kötött megbízási szerződést.

A főépítész személye nélkülözhetetlen az eljárás folytán. A fenti napirendi pontok szerinti munkaanyag elkészítése rendkívül időigényes és költséges. A megjelent jogszabály változás miatt határidőben vagyunk.

Kérem a Tisztelt képviselő-testületet, hogy határozathozatal nélkül a fenti tájékoztatást elfogadni szíveskedjen.

Ináncs, 2024. július 19.

 Nagy Boglárka

 jegyző